Niu Aibirija

Niu Aibirija () – miestas Jungtinėse Amerikos Valstijose, Luizianos valstijos pietinėje dalyje, 37 km į pietryčius nuo Lafajeto. Su Meksikos įlanka jungia per miestą tekanti Baju Teš upė. Aibirijos parapijos administracinis centras. Yra atnaujinti, prieš Pilietinį karą statyti rūmai Shadows-on-the-Teche; Sąjungos kariams užėmus Niu Aibiriją, tai buvo jų būstinė. Kiekvieną rugsėjį vyksta Luizianos cukranendrių festivalis. Netoliese yra sodais garsėjančios nedidelės kalvos, vadinamos Eiverio ir Džefersono Salomis.New Iberia www.britannica.com. Nuoroda tikrinta 2026-02-16.
kairėje|miniatiūra|250x250px|2008 m. uragano Aiko sukeltas potvynis

 Istorija 
Gyvenvietę XVIII a. pabaigoje (1779 m.) įkūrė prancūzų, ispanų ir akadiečių naujakuriai. Gyvenvietės planas sukurtas 1835 m., o 1839 m. suteiktos miesto teisės. Iš pradžių jis vadinosi tiesiog Aibirija (Iberija – senasis Ispanijos pavadinimas), tačiau atsiradus apygardai tokiu pačiu pavadinimu, jį teko pakeisti. 1863 m., JAV Pilietinio karo Raudonosios upės kampanijos metu, miestas, kartu su aplinkinėmis druskos kasyklomis, buvo užimtas Sąjungos karių. Miestas vystėsi kaip paprikų ir kitų daržovių, druskos, cukranendrių, naftos apdirbimo ir prekybos centras, taip pat buvo vystoma lengvoji pramonė. 2008 m. rugsėjį miestas nukentėjo nuo uragano Aiko.

 Gyventojai 
2020 m. JAV gyventojų surašymo duomenimis, mieste gyveno 44,47 % baltųjų, 44,04 % afroamerikiečių, 5,06 % lotynoamerikiečių, 3,05 % mišrios rasės,  2,8 % azijiečių, 0,32 % kitų rasių, 0,26 % indėnų ir <0,01 % Ramiojo vandenyno salų kilmės gyventojų.New Iberia city, Louisiana https://data.census.gov Nuoroda tikrinta 2026-02-16.

 Šaltiniai 

Kategorija:Luizianos miestai